CELEX: 32017D0932
Language: et
Date: 2017-05-23 00:00:00
Title: Nõukogu otsus (EL) 2017/932, 23. mai 2017, millega muudetakse otsust 1999/70/EÜ riikide keskpankade välisaudiitorite kohta Nationale Bank van België / Banque Nationale de Belgique'i välisaudiitorite osas

1.6.2017   
            
            
               ET
            
            
               Euroopa Liidu Teataja
            
            
               L 141/12
            
         NÕUKOGU OTSUS (EL) 2017/932,
   23. mai 2017,
   millega muudetakse otsust 1999/70/EÜ riikide keskpankade välisaudiitorite kohta Nationale Bank van België / Banque Nationale de Belgique'i välisaudiitorite osas
   EUROOPA LIIDU NÕUKOGU,
   võttes arvesse Euroopa Liidu lepingule ja Euroopa Liidu toimimise lepingule lisatud protokolli nr 4 Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
   võttes arvesse Euroopa Keskpanga 31. märtsi 2017. aasta soovitust Euroopa Liidu Nõukogule Nationale Bank van België / Banque Nationale de Belgique'i välisaudiitorite kohta (EKP/2017/8) (1)
   
   ning arvestades järgmist:
   
               (1)
            
            
               Euroopa Keskpanga (EKP) ja eurot rahaühikuna kasutavate liikmesriikide keskpankade raamatupidamist auditeerivad EKP nõukogu soovitatud sõltumatud välisaudiitorid, kelle kiidab heaks nõukogu.
            
         
               (2)
            
            
               Nationale Bank van België / Banque Nationale de Belgique'i välisaudiitori Ernst & Young Bedrijfsrevisoren / Réviseurs d'Entreprises volitused lõppesid pärast 2016. majandusaasta auditeerimist. Seetõttu on vaja määrata välisaudiitor alates 2017. majandusaastast.
            
         
               (3)
            
            
               Nationale Bank van België / Banque Nationale de Belgique on majandusaastateks 2017–2022 valinud oma välisaudiitoriks Mazars Réviseurs d'entreprises / Mazars Bedrijfsrevisoren SCRL/CVBA.
            
         
               (4)
            
            
               EKP nõukogu soovitas määrata Nationale Bank van België / Banque Nationale de Belgique'i välisaudiitoriks majandusaastateks 2017–2022 Mazars Réviseurs d'entreprises / Mazars Bedrijfsrevisoren SCRL/CVBA.
            
         
               (5)
            
            
               EKP nõukogu soovitust järgides tuleks nõukogu otsust 1999/70/EÜ (2) vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 1999/70/EÜ artiklis 1 asendatakse lõige 1 järgmisega:
   
      „1.   Mazars Réviseurs d'entreprises / Mazars Bedrijfsrevisoren SCRL/CVBA kinnitatakse käesolevaga Nationale Bank van België / Banque Nationale de Belgique'i välisaudiitoriks majandusaastateks 2017–2022.“
   
   Artikkel 2
   Käesolev otsus jõustub selle teatavakstegemise päeval.
   Artikkel 3
   Käesolev otsus on adresseeritud EKP-le.
   
      Brüssel, 23. mai 2017
      
         
            Nõukogu nimel
         
         
            eesistuja
         
         E. SCICLUNA
      
   
   
      (1)  ELT C 120, 13.4.2017, lk 1.
   
      (2)  Nõukogu 25. jaanuari 1999. aasta otsus 1999/70/EÜ riikide keskpankade välisaudiitorite kohta (EÜT L 22, 29.1.1999, lk 69).